
Παλλήνη 14 -10-2026                                          προς
Αρ.Πρ.95                                                όλους τους συναδέλφους

Κάτω τα χέρια από τις συναδέλφισσες του 3ου Δ.Σ. Ραφήνας
Καμία δίωξη, καμία ποινικοποίηση του παιδαγωγικού καθήκοντος!
Όλοι και όλες στην παράσταση διαμαρτυρίας
τη Δευτέρα 2 Νοεμβρίου στις 13:00
έξω από το Πειθαρχικό Συμβούλιο Ανθρώπινου Δυναμικού ΔημοσίουΤομέα (Π.Σ.Α.Δ.Δ.Τ.) – Νηρηίδων 10 
(περιοχή HILTON, τέρμα Μιχαλακοπούλου)

Συναδέλφισσες, συνάδελφοι,
Η συγκεκριμένη ημέρα αποτελεί κομβικό σημείο στον αγώνα μας, καθώς είναι η μέρα που οι συναδέλφισσές μας από το 3ο Δημοτικό Σχολείο Ραφήνας καλούνται σε απολογία στο Πειθαρχικό Συμβούλιο . Παραπέμπονται με ανυπόστατες κατηγορίες επειδή έπραξαν το αυτονόητο καθήκον τους: υπερασπίστηκαν το δικαίωμα των μαθητών τους στη μόρφωση και διαμαρτυρήθηκαν ενάντια στις αντιεκπαιδευτικές συγχωνεύσεις τμημάτων και το στοίβαγμα των παιδιών στις τάξεις.
Απέναντι στον αυταρχισμό, τη βιομηχανία διώξεων και το νέο πειθαρχικό πλαίσιο  που επιχειρεί να επιβάλει το Υπουργείο, απαντάμε με τη μαζική μας παρουσία. Δεν πρόκειται να αφήσουμε καμία συναδέλφισσα και κανέναν συνάδελφο μόνο του απέναντι στην τρομοκρατία.
Καλούμε τους Συλλόγους Εκπαιδευτικών, τις ΕΛΜΕ, την ΑΔΕΔΥ και τη Δ.Ο.Ε, τις Ενώσεις και τους Συλλόγους Γονέων, τους γονείς και τους φορείς της περιοχής μας για μια ακόμη φορά να δείξουν έμπρακτα την αλληλεγγύη και τη στήριξη τους συμμετέχοντας μαζικά στην κινητοποίηση.
Για τη διευκόλυνση της μαζικής συμμετοχής των μελών μας στην κινητοποίηση, ο Σ.Ε.Π.Ε. «Αλ. Δελμούζος» προκηρύσσει:
· Στάση εργασίας τη Δευτέρα 2/11 από τις 12:00 έως τις 16:00 (για την κάλυψη των συναδέλφων κατά τις ώρες της παράστασης διαμαρτυρίας και του ολοήμερου).
· Δεν τρομοκρατούμαστε – Δεν υποχωρούμε!
· Η αλληλεγγύη είναι το όπλο μας.
· Ανάκληση όλων των διώξεων εδώ και τώρα.
Όλοι και όλες τη Δευτέρα 2/11 στις 13:00 στο Π.Σ.Α.Δ.Δ.Τ.
(Νηρηίδων 10, Περιοχή HILTON)!

